proxectonos/corpus_dominio_legal_administrativo_tmp huggingface dataset:
PUBLICACIÓN DO EDICTO PARA SEGREGACIÓN DO TECOR SAN HUBERTO PO-10.082
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Xefatura Territorial de Pontevedra (Outros documentos, notificacións e informacións públicas, 17/10/2018)

Polo presente Edicto, faise público que o expediente está a disposición de todos aqueles que puideran ter interese nel no Departamento Territorial da Consellería de Medio Ambiente, Territorio e Vivenda, SERVIZO DE CONSERVACIÓN DA NATUREZA – na Avda. M.ª Victoria Moreno, 43 2º andar, en Pontevedra, durante o prazo de UN MES, contados a partir da data da publicación deste edicto, para que poidan formular as alegacións que estimen oportunas. O que se fai público en virtude do disposto no artigo 15.2 da citada Lei de Caza. Pontevedra, 3 de outubro de 2018 O Xefe Territorial José Manuel González González SINATURA ELECTRÓNICA
ORDENANZA PRECIO PÚBLICO POLA VENDA DE PRODUCTOS E IMPARTICIÓN DE CURSOS NA FESTA DO VIÑO ESPUMOSO
ADMINISTRACIÓN LOCAL — Municipal — Salvaterra de Miño (Ordenanzas e Regulamentos, 20/11/2018)

A Xunta de Goberno Local, na súa sesión extraordinaria de data 7 de novembro 2018, acordou o establecemento do prezo público seguinte, dispoñendo a súa publicación no Boletín Oficial da Provincia: De conformidade co previsto nos artigos 41 e 127 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais e no exercicio da potestade regulamentaria recoñecida ao Concello de Salvaterra de Miño, na súa calidade de Administración Pública Territorial, polos artigos 4, 49, 70.2 e concordantes da Lei 7/85, de 2 de abril reguladora das Bases de Réxime Local, esteblecense os prezos públicos para a Festa do Viño Espumoso. Están obrigados ao pagamento do prezo público regulamentado nesta ordenanza, quenes adquiran os productos ou participen nos cursos ofertados. O devengo deste prezo ten lugar no momento no que se efectúe a obtención do ticket dos diversos productos ou participen nos cursos ofertados. A contía dos prezos públicos regulamentado nesta Ordenanza serán os seguintes: *Ademais tendo en conta o prezo de compra das copas, estipúlase como prezo de fianza por copa de espumoso 2,00€, que lle será devolto ao usuario no momento da entrega da mesma.1.—O importe deberá satisfacerse mediante a adqquisición do ticket correspondente.2.—Cando por causas non imputables ao obrigado o pago non se preste a contrapretación, se procederá a devolución da tarifa correspondente. O pagamento deste prezo realizarase no momento de adquisición do ticket. Esta Ordenanza entrará en vigor e comezará a aplicarse ó día seguinte da súa publicación no Boletín Oficial da Provincia. Salvaterra de Miño, data da sinatura dixital. O ALCALDE, Asdo.: Arturo Grandal Vaqueiro DOCUMENTO ASINADO ELECTRÓNICAMENTE NA MARXE.
DELEGACIÓN DE FUNCIÓN NA 1ª TENENTE DE ALCALDE OS DÍAS 23 E 24 DE OUTUBRO 2018
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 06/11/2018)

Tendo previsto ausentarme do municipio os días 23 e 24 de outubro de 2018, de conformidade coas atribucións que me confire a Lei 7/85, do 2 de abril, reguladora das Bases de Réxime Local, Primeiro: delegar, durante a miña ausencia, a totalidade das funcións propias da Alcaldía na 1ª Tenente de Alcalde, dona María Jesús Garrote Represas, os días 23 e 24 de outubro de 2018. Segundo: comunicar esta Resolución á interesada así como ós departamentos de Persoal, Intervención e Tesourería municipais. Terceiro: publicar no BOP. Mándao e asínao o señor alcalde, don Xosé Represas Giráldez, en Ponteareas (documento asinado electronicamente).
APROBACIÓN DEFINITIVA DO ORZAMENTO XERAL DO 2018
ADMINISTRACIÓN LOCAL — Municipal — Catoira (Presupostos e cadros de persoal, 02/05/2018)

Non habéndose presentado reclamacións contra o anuncio de exposición ao público da aprobación inicial do Orzamento Xeral deste concello para 2018, segundo acordo adoptado polo Pleno da Corporación en sesión celebrada o pasado 26 de febreiro de 2018, de conformidade co disposto no artigo 169.1 do RDL 2/2004 Texto Refundido da Lei Reguladora das Facendas Locais, considérase definitivamente aprobado, ascendendo, en ingresos, á contía de TRES MILLÓNS OITENTA E NOVE MIL SEISCENTOS DEZAOITO EUROS CON CINCUENTA CÉNTIMOS (3.089.618,50 €), e en gastos, á contía de TRES MILLÓNS SESENTA E NOVE MIL CENTO VINTE EUROS CON CORENTA E SEIS CÉNTIMOS (3.069.120,46 €), resultando un superávit inicial de VINTE MIL CATROCENTOS NOVENTA E OITO EUROS CON CATRO CÉNTIMOS (20.498,04 €), correspondendo a cada capítulo as cantidades que a continuación se expresan: Catoira, 6 de abril de 2018 O Alcalde-Presidente, Asdo.: Alberto García García
FORMALIZACIÓN DO CONTRATO PARA A REHABILITACIÓN DE INFRAESTRUTURAS E PAVIMENTACIÓN DA R/PALMEIRA
ADMINISTRACIÓN LOCAL — Municipal — Illa de Arousa, A (Contratos administrativos, 14/03/2018)

Por acordo da Xunta de Goberno Local de 23 de febreiro de 2018adxudicouse o contrato das obras de “REHABILITACIÓN DE INFRAESTRUTURAS E PAVIMENTACIÓN DA RÚA PALMEIRA”. Publícase a súa formalización en cumprimento do establecido no artigo 154.2 do texto refundido da Lei de contratos do sector público, aprobado polo Real decreto lexislativo 3/2011, do 14 de novembro. Documento asinado dixitalmente. O alcalde Carlos Iglesias Cores
APROBACIÓN INICIAL DA MODIFICACIÓN DA ORDENANZA FISCAL REGULADORA DE VEHÍCULO DE TRACCIÓN MECÁNICA
ADMINISTRACIÓN LOCAL — Municipal — Porriño, O (Ordenanzas e Regulamentos, 11/10/2018)

O Pleno da Corporación municipal na sesión ordinaria de data 31 de xullo de 2018, aprobou inicialmente a modificación da “Ordenanza fiscal reguladora do imposto de vehículos de tracción mecánica”. Dita modificación será exposta o público por período de 30 días mediante publicación no taboleiro de anuncios do Concello, no Boletín Oficial da Provincia, e nun dos diarios de maior circulación da provincia, para que os que teñan a condición de interesados poidan presenta-las alegacións que estimen convenientes. En caso de non presentarse reclamacións, este acordo provisional entenderase definitivo, procedéndose a súa publicación no Boletín Oficial da Provincia. O Porriño, 30 de agosto de 2018. A Alcaldesa Eva García de la Torre
XUNTA XERAL EXTRAORDINARIA, PRESENTACIÓN DE CONTAS E FINANCIACIÓN 2ª FASE
SECCIÓN NON OFICIAL —  — Comunidad de Regantes Poza da Vasquida de Lira (Outros documentos, notificacións e informacións públicas, 13/11/2018)

O Presidente da Comunidade de Regantes da Poza da Vasquida de Lira: O próximo día 24 de Novembro de 2018 no Centro Cultural de Lira as 17,30 horas en primeira convocatoria e 18,00 en segunda, Xunta Xeral Extraordinaria conforme o seguinte Orde do Día, e aprobación no seu caso do que proceda: 1º Presentación de gastos e liquidación obra 1ª Fase (Poza). 2º Financiación e adxudicación obra 2ª Fase (Canalización e distribución). 3º Rogos y preguntas Lira, a 5 de Novembro de 2018. El presidente Secundino Estévez Pérez
APROBACIÓN INICIAL DO EXPEDIENTE DE MODIFICACIÓN DE CRÉDITOS NÚMERO 3/2018
ADMINISTRACIÓN LOCAL — Provincial — Deputación Provincial (Presupostos e cadros de persoal, 16/08/2018)

O Pleno da Deputación Provincial de Pontevedra na sesión extraordinaria que tivo lugar o día 31 de xullo de 2018, aprobou inicialmente o expediente de modificación de créditos número 03/2018, por importe total, a efectos de variacións por capítulos, de 1.775.418,15 euros, e que inclúe suplementos de créditos por importe total de 1.882.778,38 euros, créditos extraordinarios por importe total de 1.505.418,15 euros e baixas por anulación por importe global de 1.612.778,38 euros. De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público no Servizo de Contratación, Facenda e Patrimonio da Deputación Provincial de Pontevedra por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do TRLHL. Así mesmo durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” as correspondentes memorias xustificativas e informes do expediente de modificación de créditos número 03/2018. O que se fai público para xeral coñecemento e efectos. Pontevedra, 6 de agosto de 2018. A deputada delegada área Economía, Facenda e Réxime Interior (Delegación efectuada por R. P. nº 2018014980 de data 01.08.2018), Digna Rosa Rivas Gómez.—O Vicesecretario, José Luis Mato Rodríguez.
EXPOSICIÓN PÚBLICA DO PADRÓN DA TAXA POLOS SERVIZOS DE SUBMINISTRO DE AUGA, CANON DE AUGA, COEFICIENTE VERTEDURA E SANEAMENTO, 4º TRIMESTRE 2017
ADMINISTRACIÓN LOCAL — Municipal — Mondariz-Balneario (Recadación, 12/02/2018)

Configurado pola empresa concesionaria do servizo de subministración domiciliaria de auga potable e saneamento, o Padrón das taxas polos servizos de subministración de auga, canon da auga e coeficiente de verteduras e saneamento, correspondente o 4º trimestre de 2017, o citado Padrón estará a disposición do publico durante 15 días, a contar dende a data de publicación do presente anuncio no BOP, na Oficina de ESPINA & DELFÍN, S. L. sita na rúa Isidoro Enes, nº 27 – baixo, en horario de 9:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o Padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do Padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 02 de abril do 2.018, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Mondariz Balneario a, 29 de xaneiro de 2018. O alcalde José Antonio Lorenzo Rodríguez
ACORDO PLENARIO DA TAXA DE ACTIVIDADE CONSTRUINDO O NADAL
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 05/12/2018)

O Pleno deste Concello, en sesión ordinaria de Xunta de Goberno Local celebrada o día 29/11/2018, acordou o seguinte: “PRIMEIRO. Declarar a existencia de razóns sociais e culturais que aconsellan fixar un precio público inferior ó custo da actividade “Construíndo Nadal”. SEGUNDO. Aprobar o importe do prezo público pola realización da actividade “Construíndo Nadal” fixando as seguintes tarifas: TERCEIRO. Publicar o presente Acordo no taboleiro de anuncios do Concello e en o Boletín Oficial da Provincia a efectos do seu xeral coñecemento.” Contra a presente resolución, que pon fin á vía administrativa, pode recorrerse potestativamente en reposición, no prazo dun mes a contar desde o día seguinte á recepción desta notificación, ante deste Concello, de conformidade co artigo 14 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo e o artigo 108 da Lei 7/1985, de 2 de abril, Reguladora das Bases do Réxime Local. O prazo para interpor, no seu caso, recurso contencioso-administrativo, ante o Xulgado do Contencioso-Administrativo de Pontevedra, será de 2 meses a contar desde o día seguinte ao da recepción da resolución expresa do recurso de reposición. Se non houbese resolución expresa o prazo será de 6 meses, a contar desde a data en que se entenda desestimado por silencio o recurso de reposición en virtude do artigo 46.1 da Lei 29/1998, de 13 de xullo, Reguladora da Xurisdición Contencioso-Administrativa. Todo iso sen prexuízo de que poida exercitar calquera outro recurso que estime como máis pertinente ao seu dereito.
RESOLUCIÓN PRESIDENCIAL POLA QUE SE MODIFICA A COMPOSICIÓN DO TRIBUNAL CUALIFICADOR DO PROCESO SELECTIVO CONVOCADO PARA CUBRIR UNHA PRAZA DE TRABALLADORA OU TRABALLADOR SOCIAL, QUENDA LIBRE
ADMINISTRACIÓN LOCAL — Provincial — Deputación Provincial (Persoal, oposicións, 07/11/2018)

O deputado, en virtude das competencias delegadas da Presidencia en materia de persoal, dita a seguinte Vistas as causas de imposibilidade para formar parte do tribunal cualificador do proceso selectivo convocado para cubrir unha praza de traballadora ou traballador social alegadas polo Secretario suplente deste tribunal, considerando as competencias delegadas da Presidencia en materia de persoal e en virtude das facultades que me confire o artigo 61.12 do Real decreto 2568/86, de 28 de novembro, e artigo 105.1 g) da Lei 5/97, de 22 de xullo, reguladora da Administración Local de Galicia, RESOLVO modificar a composición deste tribunal de selección polo que afecta ao seguinte membro, que substitúe o nomeado na Resolución Presidencial número 2018018272 de data 21 de setembro de 2018 para este proceso selectivo: Secretaria suplente: María Jesús Torres Peón, xefa do Servizo de Recursos Humanos e Formación da Deputación provincial de Pontevedra Pontevedra, 26 de outubro de 2018 O deputado delegado. O secretario.
NOMEAMENTO DE PERSOAL EVENTUAL
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 18/05/2018)

En cumprimento do disposto no artigo 201 da Lei 2/2015, do 29 de abril, do Emprego Público de Galicia e artigo 104.3 da Lei 7/1985, do 2 de abril, LBRL, esta Alcaldía fai público o nomeamento como persoal eventual deste concello no posto de traballo de ASESOR de D. KHACHATUR SANCHEZ VILLACAÑAS JUY cunha retribución bruta anual de 26.483,24 euros acordado por Resolución do 30 de abril de 2018. Vilanova de Arousa a 30 de abril de 2018 O ALCALDE Gonzalo Durán Hermida
DH. W36.63970, SOLICITUDE DE MANUEL BLANCO SILVA, PARA OBRAS DE VIVENDA UNIFAMILIAR, NO LUGAR DE BARREIRO, CONCELLO DE PORTAS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 11/10/2018)

As obras solicitadas consisten na construción dunha vivenda unifamiliar illada con planta baixa e primeira, no lugar de Barreiro, parroquia de Portas (Concello de Portas), nunha parcela con referencia catastral nº 36040A001004360001YX. A distribución de superficies é a seguinte: As actuacións atópanse en zona de policía do río Chaín, a unha distancia aproximada de 85 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Portas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 25 de setembro de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
EXPOSICIÓN PÚBLICA MODIFICACIÓN ORDENANZA FISCAL REGULADORA DA TAXA DE OCUPACIÓN DE SUBSOLO, SOLO E VOO CORRESPONDENTE A TEREOS DE USO PÚBLICO MUNICIPAL.
ADMINISTRACIÓN LOCAL — Municipal — Vila de Cruces (Ordenanzas e Regulamentos, 08/08/2018)

Aprobado inicialmente por acordo do Pleno da Corporación do Concello de Vila de Cruces en sesión ordinaria celebrada con data 27 de xullo de 2018, a “Modificación da ordenanza fiscal reguladora da taxa de ocupación de subsolo, solo e voo correspondente a terreos de uso público municipal”, sométese a información pública e audiencia aos interesados para a presentación de reclamacións e suxestións que se teñan por convenientes polo prazo de TRINTA DÍAS, a contar desde o día seguinte a publicación deste anuncio. O Alcalde, ASINADO ELECTRÓNICAMENTE Á MARXE
CORRECCIÓN DE ERROS DO PLAN XERAL DE ORDENACIÓN MUNICIPAL
ADMINISTRACIÓN LOCAL — Municipal — Illa de Arousa, A (Outros documentos, notificacións e informacións públicas, 28/02/2018)

O Pleno deste Concello en data 27 de setembro de 2017 aprobou a corrección de erros na ficha individual nº 3 do Catálogo de Bens Culturais do Plan Xeral de Ordenación Municipal de A Illa de Arousa, corrección publicada no Diario Oficial de Galicia nº 195 de 13 de outubro de 2017. A corrección de erros foi inscrita no Rexistro de Planeamento Urbanístico o 15 de febreiro de 2018 (Libro I, Tomo II, folla rexistral 18, co nº RPG 00012/2018), polo que en cumprimento do disposto nos artigos 82 da Lei 2/206, de 10 de febreiro, e 215 do decreto 143/2016, de 22 de setembro, faise a publicación do seu contido: Na Illa de Arousa, a 19 de febreiro de 2018. O ALCALDE Asdo. Carlos Iglesias Cores
OFERTA DE EMPREGO PÚBLICO 2018
ADMINISTRACIÓN LOCAL — Municipal — Xerencia Municipal de Urbanismo do Excmo Concello de Vigo (Oferta de emprego público, 28/12/2018)

A Xunta de Goberno Local do Concello de Vigo, en sesión do 21 de decembro de 2018, aprobou a oferta de emprego do Organismo Autónomo Xerencia Municipal de Urbanismo do Concello de Vigo para o ano 2018 (expediente número 11.219/407), integrada polas seguintes prazas vacantes de persoal funcionario: Vigo, na data da sinatura electrónica (Resolución del 06.07.2015) Mª José Caride Estévez, Vicepresidente
CONTA XERAL 2017
ADMINISTRACIÓN LOCAL — Municipal — Meis (Outros documentos, notificacións e informacións públicas, 05/06/2018)

De conformidade co disposto no artigo 212.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, formada a Conta Xeral correspondente ao exercicio económico 2017 e informada favorablemente pola Comisión Especial de Contas de data 28 de maio de 2018, exponse ao público na Secretaría deste Concello por un período de 15 días hábiles, contados a partir do seguinte ao da publicación deste anuncio no BOP, con obxecto de que durante ese prazo e 8 días máis, as persoas interesadas a poidan examinar e presentar as reclamacións que estimen oportunas. Documento asinado electronicamente á marxe.
CONVOCATORIA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Cerdedelo–Mos (Outros documentos, notificacións e informacións públicas, 05/01/2018)

O que subscribe, Rosa Felisa Dyke Thorley, con D. N. I.XXXXXXXXX, veciño de San Xoan Nº 40, Peinador, CP 36417 Mos ( Pontevedra), actuando como presidente da Comunidade de Usuarios de Cerdedelo, CIF V-36326924, pola presente convoco: O próximo día 25 de Xaneiro do 2018, terá lugar no "Círculo Cultural Abrente" a ASAMBLEA XERAL ORDINARIA, con primeira convocatoria ás 20.00 horas e en segunda convocatoria ás 20:30 horas, da Comunidade de Usuarios de Cerdedelo, conforme ó seguinte Orde do día e aprobación, no seu caso do que proceda: Mos (Pontevedra), a 18 de decembro de 2017.—O Presidente, Manuel Casal Nogueira.
DELEGACIÓN DE FUNCIÓNS NA PRIMEIRA TENENTE DE ALCALDE, MARÍA JESUS GARROTE REPRESAS
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 16/08/2018)

Tendo previsto ausentarme do municipio durante os días comprendidos do 7 ó 12 de agosto de 2018, ámbolos dous incluídos, de conformidade coas atribucións que me confire a Lei 7/85, do 2 de abril, reguladora das Bases de Réxime Local, Primeiro: delegar, durante a miña ausencia, a totalidade das funcións propias da Alcaldía na 1ª Tenente de Alcalde, dona María Jesús Garrote Represas, os días comprendidos do 7 ó 12 de agosto de 2018., ámbolos dous incluidos. Segundo: comunicar esta Resolución á interesada así como ós departamentos de Persoal, Intervención e Tesourería municipais. Terceiro: publicar no BOP. Mándao e asinao o Sr. Alcalde, don Xosé Represas Giráldez, en Ponteareas (Documento asinado electronicamente)
LISTA PROVISIONAL DE ASPIRANTES ADMITIDOS/AS E EXCLUÍDOS/AS NO PROCESO SELECTIVO CONVOCADO PARA A PROVISIÓN DUN POSTO DE COIDADOR/A CONDUTOR/A DE TRANSPORTE ASISTENCIAL CENTRO SOCIAL POLIVALENTE
ADMINISTRACIÓN LOCAL — Municipal — Meaño (Persoal, oposicións, 08/11/2018)

“De conformidade co disposto nas bases xerais e específicas aprobadas pola Xunta de Goberno Local en sesión de data 15 de xuño de 2018, para a provisión dun posto de coidador/a condutor/a transporte asistencial Centro Social Polivalente con carácter laboral fixo. Rematado o prazo de presentación de instancias, en virtude da convocatoria efectuada mediante publicación de anuncio no Boletín Oficial do Estado nº 172 de data 17 de xullo de 2018; unha vez examinadas as solicitudes presentadas no prazo comprendido dende o día seguinte ó da publicación ata o día 6 de agosto de 2018, ambos inclusive, e en uso das facultades que me confire o artigo 41.14 do R. D. 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais e o artigo 61 da Lei 5/97, do 22 de xuño, de Administración Local de Galicia, RESOLVO: 1º/ Aproba-la lista provisional de aspirantes admitidos e excluídos neste proceso selectivo, con expresión das causas de exclusión. (1) Non aporta relación numerada dos documentos que se entregan para a acreditación dos méritos na fase de concurso, segundo a orde do baremo establecido na base específica 6.1. 2º/ Os/as aspirantes provisionalmente excluídos ou omitidos, por non figurar na lista de admitidos, disporán dun prazo de dez días hábiles, contados a partir do seguinte ao da publicación desta Resolución no Boletín Oficial da Provincia de Pontevedra, para poder emendar, no seu caso, os defectos que motivasen a súa exclusión ou omisión. Advírtese aos interesados que, de non emendar o defecto que motivase a exclusión provisional no prazo concedido, a saber: Pola non presentación da relación numerada de méritos alegados para a súa valoración. Non se terán en conta os méritos alegados e acreditados a data de remate de presentación de instancias, para a fase de concurso.3º/ Publica-la presente Resolución no Boletín Oficial da Provincia de Pontevedra, no taboleiro de Anuncios e na páxina web do Concello de Meaño. Manda e asina a Sra. Alcaldesa Mª Lourdes Ucha Varela, en Meaño, ante a secretaria-interventora Mª Teresa Escudero Barral, quen da fe.” Meaño, documento asinado e datado dixitalmente ao marxe. A alcaldesa Mª Lourdes Ucha Varela
DH. W36.64168, SOLICITUDE DE JESÚS GÓMEZ FAGINES, PARA RECHEO TERRA, MURO, POSTES E LIMPEZA, NO LUGAR DE GRIXÓ 10, PARROQUIA DE LAMAS, CONCELLO DE MORAÑA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 30/11/2018)

As obras solicitadas consisten na instalación de peche de parcela e recheo de terras nunha superficie de 1.128 m², en zona de policía do rego de Grixó, na parcela 4262401NH3146S0001YZ. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moraña ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 12 de novembro de 2018. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
CONVOCATORIA E BASES DO PROCESO SELECTIVO DUN/DUNHA PROFESOR/A DE ÓBOE, E DUN/DUNHA PROFESOR/A DE PIANO-JAZZ
ADMINISTRACIÓN LOCAL — Municipal — Tui (Persoal, oposicións, 12/09/2018)

Con data 30 de agosto de 2018, aprobáronse, por Resolución da Alcaldía, as bases e convocatoria do proceso de selección para a contratación laboral temporal, a tempo completo, dun/ha profesor/a de óboe para impartir ensinanzas musicais no conservatorio e/ou na escola de música de Tui, para o curso 2018-2019. Con data 30 de agosto de 2018, aprobáronse, por Resolución da Alcaldía, as bases e convocatoria do proceso de selección para a contratación laboral temporal, a tempo completo, dun/ha profesor/a de piano-jazz para impartir ensinanzas musicais no conservatorio e/ou na escola de música de Tui, para o curso 2018-2019. As instancias polas que se solicita formar parte en cada proceso selectivo, dirixiranse ao alcalde do Concello, e poderán presentarse por calquera medio previsto no artigo 16.4º da Lei 39/2015, de 1 de outubro, de Procedemento Administrativo Común das Administracións Públicas, no prazo de sete días hábiles, contados dende o día seguinte á publicación deste anuncio no Boletín oficial da provincia de Pontevedra. As bases íntegras, publicaranse no taboleiro de anuncios do Concello de Tui e na súa páxina web, www.tui. gal. Tui, á data da sinatu ra dixital á marxe. O Alcalde Carlos Vázquez Padín
DELEGACIÓN DE COMPETENCIAS DA ALCALDÍA
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 27/09/2018)

Dada a miña ausencia na tarde do día 19/09/2018, en uso das competencias atribuídas polo artigo 21.3 da Lei 7/1985, de 2 de abril e de acordo cos artigos 44.1 e 2 e 47 do ROF 2568/1986, de 28 de novembro, O alcalde José Luis Poceiro Martínez
EXPOSICIÓN PÚBLICA DA ESTRUTURA DE CUSTES PARA A LICITACIÓN DO CONTRATO DE XESTIÓN DO SERVIZO PÚBLICO DE ABASTECEMENTO DE AUGA POTABLE E SANEAMENTO
ADMINISTRACIÓN LOCAL — Municipal — Soutomaior (Contratos administrativos, 08/02/2018)

O Pleno desta Corporación, en sesión ordinaria de data 25 de xaneiro de 2018, acordou prestar aprobación á proposta de estrutura de custes da actividade para a licitación do contrato de xestión do servizo público de abastecemento de auga potable e saneamento. O que se somete á información pública polo prazo de 20 días, a contar do día seguinte á publicación deste anuncio no BOP, para audiencia aos interesados e presentar as alegacións oportunas de conformidade co establecido no artigo 9 do Real decreto 55/2017, de 03 de febreiro, polo que se desenvolve a Lei 2/2015, do 30 de marzo, de dexindexación da Economía Española. A referida proposta pode consultarse no apartado de transparencia do concello de Soutomaior no seguinte enderezo: soutomaior. sedelectronica. com Soutomaior, 31 de xaneiro de 2018. O ALCALDE, Asdo: Agustín Reguera Ocampo
APROBACIÓN DEFINITIVA DO EXPEDIENTE DE MODIFICACIÓNS DAS ORDENANZAS FISCÁIS REGULADORAS DA TAXA POR SERVIZO DE DISTRIBUCIÓN DE AUGA E DA TAXA DA REDE DE SUMIDOIROS, PARA O EXERCICIO 2019
ADMINISTRACIÓN LOCAL — Municipal — Lalín (Ordenanzas e Regulamentos, 28/12/2018)

Rematado o período de exposición pública do expediente de modificación das Ordenanzas fiscais da Taxa por servizo de distribución de auga e da Taxa da rede de sumidoiros para o exercicio 2019 aprobado provisionalmente polo Pleno da Corporación do Concello de Lalín, en sesión celebrada o día 2 de novembro de 2018, sen que se presentaran reclamacións, enténdese definitivamente adoptado o acordo ata entón provisional, segundo o artigo 17.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. O expediente, que segundo o exposto se entende definitivamente aprobado, contempla os seguintes acordos: Aprobar a modificación das Ordenanzas seguintes, achegándose ao expediente o contido das mesmas: * Os artigos non contemplados nesta nova redacción, conservarán a súa actual redacción. A estrutura e contía desta taxa será a seguinte: D) As acometidas realizadas sen licencia municipal sancionaranse cunha multa de 142,37 €, sen prexuízo das demais medidas que se tomen. Estas facturacións a tanto alzado efectuaranse cando o abonado non tivera anteriormente instalados contador de auga; no caso contrario, aplicarase a media dos dous últimos trimestres de lectura do contador. A presente modificación desta Ordenanza fiscal entrará en vigor o día da súa publicación no Boletín Oficial da Provincia e comezará a aplicarse a partir do día 1 de xaneiro do 2019, permanecendo en vigor ata a súa modificación ou derrogación expresa. A estrutura e contía da taxa pola prestación do servizo da rede de sumidoiros ven determinada por dous conceptos distintos, por unha banda unha cota fixa, en función do destino do inmoble, e por outra, unha cota variable en función dos metros cúbicos de auga consumida, resultando así a estrutura seguinte: Aquelas actividades económicas ou industriais que no seu proceso de produción utilicen medios propios de abastecemento de auga, exclusiva ou conxuntamente coa auga da rede municipal e vertan á rede de sumidoiros un caudal superior ó consumido da rede municipal, instalarán ó seu cargo aparatos para a medida do caudal vertido á rede, dos que a súa medición servirá de base para a facturación do servizo por depuración de augas residuais. De mutuo acordo entre empresa e Servizo municipal de Augas, poderase realizar un aforo do caudal vertido a efectos da facturación. A presente modificación desta ordenanza fiscal entrará en vigor o mesmo día da súa publicación no Boletín Oficial da Provincia, e comezará a aplicarse a partir do día 1 de xaneiro de 2019, permanecendo en vigor ata a súa modificación ou derrogación expresa. Lalín, 20 de decembro de 2018 O Alcalde, Rafael L. Cuíña Aparicio DOCUMENTO ASINADO DIXITALMENTE
APROBACIÓN INICIAL DA ORDENANZA MUNICIPAL DA VENDA AMBULANTE OU NON SEDENTARIA
ADMINISTRACIÓN LOCAL — Municipal — Cambados (Ordenanzas e Regulamentos, 24/01/2018)

O Pleno do Concello, en sesión ordinaria celebrada o 24 de novembro de 2016, acordou aprobar inicialmente a modificación da Ordenanza Municipal da venda ambulante ou non sedentaria do Concello de Cambados. De conformidade co previsto no artigo 49 da Lei 7/1985, de 2 de abril, Reguladora das Bases de Réxime Local, ábrese un período de información pública por espacio de 30 días para a presentación de reclamacións e suxerencias. No caso de que non se presentase ningunha reclamación ou suxerencia, entenderáse definitivamente adoptado o acordo ata entón provisional, entrando en vigor no prazo de 15 días hábiles a contar dende a publicación da modificación. En Cambados a 11 de xaneiro de 2018. A Alcaldesa: Fátima Abal Roma. Documento asinado electrónicamente.
IN407A 2018/56-4, CONCESIÓN A HIDROELÉCTRICA DO ARNEGO, S. L., PARA INSTALACIÓN ELÉCTRICA, NO LUGAR DE CARRULEDO, CRISTIMIL, RODEIRO, NOS CONCELLOS DE AGOLADA E RODEIRO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 19/10/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial: Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 6 de setembro de 2018. O xefe territorial Ignacio Rial Santomé
EDICTO, APROBACIÓN INICIAL DO TEXTO REFUNDIDO
ADMINISTRACIÓN LOCAL — Municipal — Xerencia Municipal de Urbanismo do Excmo. Concello de Vigo (Outros documentos, notificacións e informacións públicas, 11/05/2018)

De conformidade co artigo 177.2 do Real Decreto Lexislativo 2/2004, polo que se aproba o Texto Refundido da Lei Reguladora das Facendas Locais, exponse ó público o expediente de crédito extraordinario nº 5/2018 desta Xerencia Municipal de Urbanismo, aprobado inicialmente polo Pleno da Corporación na sesión ordinaria de data 25 de abril de 2018, durante o prazo de quince días hábiles, que se contarán dende o seguinte ó da publicación deste edicto no BOP, durante os cales os interesados poderán examinalo e presentar reclamacións ante o Pleno. Considerarase definitivamente aprobado se durante o prazo citado non se presentasen reclamacións. Vigo, 4 de maio 2018 (Delegación 6.07.2015) JGR María José Caride Estévez, Vicepresidente
AXUDA CONCEDIDA A ASOCIACIÓN DE DESENVOLVEMENTO RURAL ÓDEGA PARA O FOMENTO DA PRODUCIÓN DE CASTAÑA NA PROVINCIA DE PONTEVEDRA COMO ALTERNATIVA DE APROVEITAMENTO AGROFORESTAL
ADMINISTRACIÓN LOCAL — Provincial — Deputación Provincial (Subvencións e axudas, 31/07/2018)

En cumprimento do disposto no artigo 18 da Lei 38/2003, de 17 de novembro, xeral de subvencións, 15 da Lei 9/2007, do 13 de xuño, de subvencións de Galicia, e na base 25.16ª do Orzamento Provincial para o ano 2018, publícase listado de axudas concedidas polo Servizo de Medio Ambiente en xullo de 2018. Pontevedra, 16 de xullo de 2018 DEPUTADO DELEGADO. O SECRETARIO.
APROBACIÓN DO PADRÓN DO IAE 2018
ADMINISTRACIÓN LOCAL — Municipal — Redondela (Recadación, 29/10/2018)

Aprobado por Resolución da Alcaldia de data 24 de outubro de 2018 o Padrón do IMPOSTO SOBRE ACTIVIDADES ECONÓMICAS (IAE) correspondente ao exercicio 2018, estará a disposición do público no Servicio de Xestión Tributaria deste Concello, durante o prazo de 15 dias contados a partir do seguinte ao da publicación deste anuncio no Boletín Oficial da Provincia, poidendo os interesados/as examina-lo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en periodo voluntario do IMPOSTO SOBRE ACTIVIDADES ECONÓMICAS (IAE) será o comprendido entre o 29 de outubro e o 31 de decembro do 2018, ambos inclusive, no horario de caixa de cada entidade bancaria colaboradora. A taxa deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 29 de novembro de 2018 non tivesen recibido nos seus domicilios os formularios de ingreso, disporán de prazo ata o 31 de decembro de 2018 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Documento asinado dixitalmente ó marxe.
EXPOSICIÓN DA CONTA XERAL 2017
ADMINISTRACIÓN LOCAL — Municipal — Cañiza, A (Presupostos e cadros de persoal, 02/11/2018)

Unha vez que foi formulada e rendida a Conta Xeral desta Corporación correspondente ao exercicio 2017, e que foi informada favorablemente pola Comisión Especial de Contas que tivo lugar o 26 de outubro de 2018, exponse ao público xunto cos documentos que a xustifican, na Intervención desta Entidade, polo espazo de quince días hábiles, contados a partires do día seguinte á inserción do presente edicto no Boletín Oficial da Provincia. Os interesados poderán examinala e formular os reparos e observacións que estimen pertinentes, durante o devandito prazo de exposición e os 8 días seguintes, de conformidade co disposto nos artigos 116 da Lei 7/85, do 2 de abril, reguladora das bases do réxime local, e o artigo 212.3 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais. Documento asinado electronicamente. Alcalde do concello de A Cañiza. Roxana Mihaela Ginoris Vigiola
EXTRACTO DE ACORDOS DA XUNTA DE GOBERNO DO 25.09.2018
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 11/10/2018)

Extracto dos acordos adoptados pola Xunta de Goberno Local do Concello de Pontevedra na sesión extraordinaria e urxente que tivo lugar o día 25.09.2018 1.—RATIFICACIÓN DA URXENCIA DA SESIÓN.2.—PROPOSTA DE MODIFICACIÓN DO CADRO DE PERSOAL PARA O ANO 2019
TEXTO DEFINITIVO DE MODIFICACIÓN DA ORDENANZA FISCAL REGULADORA DA TAXA POLA PRESTACIÓN DO SERVIZO DE DISTRIBUCIÓN DE AUGA
ADMINISTRACIÓN LOCAL — Municipal — Cambados (Ordenanzas e Regulamentos, 26/12/2018)

Rematado o período de exposición pública do anuncio publicado no Boletín Oficial da Provincia número 209, de data 30 de outubro de 2018, referinte ao acordo adoptado polo Pleno do Concello, en sesión celebrada o día 25 de outubro de 2018, sobre modificación da Ordenanza Fiscal Reguladora da Taxa pola prestación do servizo de distribución de auga, sen que se tiveran presentado reclamacións, procede a publicarse o texto íntegro da modificación aprobada definitivamente a efectos da súa entrada en vigor: O Pleno do concello, no uso das facultades concedidas polos artigos 133 e 142 da Constitución, polo artigo 106 da Lei 7/1985, de 2 de abril, Reguladora das Bases do Réxime Local, e polos artigos 15 a 20 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, acorda a modificación da ordenanza fiscal reguladora da taxa pola prestación do servizo de distribución de auga. A contía da taxa será a resultante da aplicación das tarifas contidas neste artigo. A modificación da presente Ordenanza Fiscal, unha vez publicada integramente no Boletín Oficial da Provincia, entrará en vigor o 1 de xaneiro de 2019, permanecendo en vigor ata a súa modificación ou derrogación expresa”. Documento asinado electronicamente.
DH. A36.61459, SOLICITUDE DE FERMÍN AROSA LAGO, PARA UN CAUDAL DE AUGAS, NO LUGAR DE REDONDELA, CONCELLO DE REDONDELA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 28/11/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Denys Peter Brian Saghraoui Rubiños CAUDAL: 1781,33 m3/ano DESTINO: rega ORIXE: manancial en pol.24, parc.47 do catastro de Redondela LUGAR: Redondela PARROQUIA: Redondela CONCELLO: Redondela O manancial cáptase en galería e condúcese por canle aberta en terra uns 40 m ata pol.24, parc.934 onde se acumula en corgo en terra dende o que se rega esta finca, propiedade do solicitante, mediante canles tamén en terra. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, 2 de outubro de 2018 O xefe do Servizo Territorial de Augas de Galicia P. S. Resoluc. dirección Augas de Galicia do 20.02.2017 Alberto Bosquet Herreros
SAF MAIO-XUÑO 2018
ADMINISTRACIÓN LOCAL — Municipal — Estrada, A (Recadación, 05/09/2018)

Mediante os Decretos da Alcaldía núms.2018-874, do 20/7/2018 e núms.2018-963 do 16/08/18, aproboranse as liquidacións correspondentes á taxa polo servizo de axuda no fogar de MAIO-XUÑO de 2018, cun importe de 8.318,59 € e un total de 106 usuarios polo mes de maio/18 e 8.712,81 € e un total de 110 usuarios polo mes de xuño/18. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. Documento asinado electronicamente á marxe. O alcalde
LICITACIÓN DA PRESTACIÓN DOS SERVIZOS DE DESBROCE DE CAMIÑOS PÚBLICOS
ADMINISTRACIÓN LOCAL — Municipal — Porriño, O (Contratos administrativos, 09/02/2018)

Por decreto de Alcaldía de data 29.12.17, foron aprobados os pregos que han de rexer na seguinte licitación: Segundo o establecido no prego de cláusulas administrativas Os establecidos nos pregos Serán pola conta do licitador que resulte adxudicatario.www.contratosdegalicia.es O Porriño, a 2 de xaneiro de 2018. A alcaldesa Eva García de la Torre
IN407A 2017/549-4, CONCESIÓN A UNIÓN FENOSA DISTRIBUCIÓN, S. A., PARA O RETRANQUEO LMT SJG804 N-541, NO CONCELLO DE CERDEDO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 20/02/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 11 de xaneiro de 2018 O xefe territorial Ignacio Rial Santomé